
Ardealul Şi politica partidiilui naţional 


— Conferinţa dlui Octavian Goga, după notele stenografice — 


Conştiinţa aproape unanimă, că treburile Ardealului merg rău, 
a determinat întrunirea de astăzi, pentruca dincolo de hotarele partide- 
lor să ne spunem fiecare părerile noastre. Mulţumesc, deci, iniţiatori- 
lor acestei întruniri pentru cinstea ce mi-au făcut-o chemându-mă să-mi 
arăt credinţele mele, și mărturisesc că viu aci cu sentimentul de răs- 
pundere ai fiecărui cuvânt pe care-l rostesc, cu convingerea că va 
trebui să aduc justificări pentru tot ceeace am făcut până acum. Mă 
găsesc, întradevăr, într'o situaţie cu totul specială, deoarece ne-am 
. adunat aci oameni din toate partidele, și mare să mai hotărească alt- 
ceva, între noi, decât argumentul. Aşa fiind, mă pun la dispoziţie cu 
orice lămurire privitoare la activitatea mea trecută, căci un om pu- 
blic, după părerea mea, e dator ca oricând şi în fața oricui să răs- 
pundă pentru faptele sale. i , 

Voi căuta să explic situația prin prisma convingerilor mele, căci 
dumneavoastră nu trebuie să uitaţi, fac parte dintrun partid. Do- 
rind să lămuresc lucrurile, nu pot, deasemenea, să nu încerc o repri- 
vire asupra trecutului, căci răul de astăzi își are rădăcina lui în ziua 
de ieri. Voi pleca, deci, dela începutul desrobirii noastre, din cele din- 
tăi zile de după Unire. 

Vă aduceţi aminte, că acum şase ani supremul organ adminis- 
trativ al Ardealului era Consiliul dirigent, pe care îl susținea partidul 
naţional; partidul național fiind pe acea vreme, la rândul său, expre- 
siunea particularismului politic ardelenesc. Pe mine ma preocupat 
încă de atunci ideea de a găsi și de a stabili legăturile noastre cu 
vechiul Regat, căci situaţia în care ne aflam o socoteam provizorie. 
Această situaţie trebuia să se sfârșească în ziua constituirii primului 
Parlament al României întregite, şi mă gândeam, stăpânit de o logică 
preocupare, ce măsuri suntem datori să luăm, pentru ca noi, ardelenii, 

să constituim în momentul acela un factor politie hotărâtor. Mi-aduc 
aminte, că în Consiliul dirigent am lansat această întrebare: Cu cine 
ne punem de acord? Care sunt curentele de gândire din restul. țării 
pe care le socotim binefăcătoare și le vom sprijini, şi care sunt cu- 
rentele de gândire pe care le socotim primejdioase și le detestăm? 
Mi s'a răspuns evaziv, punându-mi-se înainte această “formulă: nu ne 
amestecăm în treburile din vechiul Regat! O concepţiune politică, o 
anumită orientare, o legătură organică cu restul țării, nu exista. 

In aceste împrejurări s'a făcut vizita dlui lon Brătianu la Sibiu. 
„Mulţi dintre dumneavoastră aţi fost atunci de faţă şi puteți să vă a- 
mintiți, că d. Ion „Brătianu n'a fost primit numai ca un preş edinte de 
Consiliu, ci ca un mare salvator al țării. Eu eram, poate, în “acele mo- 
mente singurul care, datorită cunoștiințeľe mele asupra stărilor politice 
de dincolo de Carpați, stăteam retras în colţul meu de masă și pri- 
veam lucrurile cu oare-care scepticism. S'a produs apoi criza de gu- 
vern cunoscută. DI. Ilon Brătianu, refuzând să iscălească pacea, s'a re- 
tras dela cârmă și succesiunea a rămas deschisă. 

Noi, domnilor, ne găseam absolut descoperiți față de evenimen- 
tele cari cereau o deslegare. Dar, o legendă strălucitoare se plimba 
atunci dela un capăt la “celălalt al vechiului Regat. Era încrederea în 
Ardeal. Era un enorm capital politic, căci din toate colțurile se au- 
zea acelaș strigăt: „Să vie Ardelenii!“ Eu mă gândeam cu sfială, cum 
vor trece acest mare examen înaintea căruia eram puși, dându-mi foarte 
bine seama, că eram prea puțin pregătiți pentru a lua asupra noas- 
tă greaua sarcină de a face să rodească această strașnică legendă. 
Atunci, M. Sa Regele a chemat la București pe șeful Consiliului diri- 
gent, şi, îndrumat şi el de acelaș sentiment public, a, însărcinat cu 
formarea cabinetului pe d. luliu Maniu. Sunt foarte mulțumit, că se 
găsește aici de față d. Ion Suciu, care făcea parte atunci din Con- 
siliul dirigent. Dsa poate să verifice aceste afirmațiuni. Ce moment 
putea să fie mai oportun, domnilor, decât acela, când primul Parla- 
ment nu era constituit încă, şi când d. luliu Magiu putea să prezi- 
deze alegerile, pentru a guverna cu ajutorul acestui Parlament? D. 
Juliu Maniu a ezitat, a declinat dela sine această însărcinare, a dec- 
larat că nu poate să primească, deschizând prin aceasta posibilitatea 
venirei la putere a generalului Văitoianu. Ce era guvernul acestuia? 
Era o acţiune deghizată liberală, un minister destinat să prezideze 
alegerile menajând partidul liberal. Noi am protestat împotriva aces- 
tui guvern, căci ziceam: Aceasta este o ştirbire a ideii constituționale 
țara mare nevoie de o cârmuire dictatorială pentru alegeri. Și am a- 
dăugat: Noi putem să împiedicăm formarea acestui guvern, “refuzând 
să dám pe cei doi minişti ardeleni, cari urmează să facă parte din cabinetul 
generalului Văitoianu. D. luliu Maniu însă a dat pe aceşti doi miniş- - 
tri şi guvernul de generali s'a constituit. 

Cu toate aceste, partidul naţional a simţit nevoia unei protestări, 
şi Consiliul dirigent, după lungi discuţuni, s'a hotărât să prezinte 
` Suveranului un memoriu, cu a cărui redactare am fost însărcinat eu 
însumi, declarând că-şi retrage pe cei doi miniştri ai săi; reprezentanţi 


34 | 
© BCUCIuj 


. 


în guvernul central. Dar discuţiunile au întârziat atât de mult, încât 
d-l Iuliu Maniu s'a prezentat la Palat întvo' zi de Sâmbătă, în ziua 
premergătoare alegerilor, şi înțelegeţi foarte bine, că intervenţia a fost 
tardivă, operaţia electorală odată începută nu mai putea fi oprită, 

D-l I. Suciu. — Totul este perfect adevărat. 

D l Octavian Goga. — Sa constituit deci primul Parlament al 
României întregite. Compoziţia lui vo aduceți: aminte. Cel mai nu- 
meros era partidul național, apoi veneau liberalii. In acele momente 
ne gândeam la soarta ţării şi a Ardealului, socotind ca o adevărată 
dogmă, că aci, în Ardeal, trebuie începută o reală operă de construcţie. 
O mie de ani, Ardealul românesc nu zidise nimic pentru el însuș. 
Sosise vremea, când nedreptatea trecutului trebuia să fie reparată, 
Examinând situaţia, ne-am zis: Această operă constructivă nu se poate 
face decât dela guvern. Pentru realizarea acestei dogme, trebuie să ne: 
punem de acord cu c'neva. Inaintea noastră erau două formule. Cea 
dintâi ne-ar fi dus alături: de liberali. Era şi aceasta o formulă. Par- 
tidul liberal se înfățișa ca o organizaţie puternică, cu tradiţii, cu rădăcini 
destui de solide, care putea să constituie o alianță. Personal, eu eram. 
împotriva ei. Motivele, nu le mai arăt aci, oricine știe foarte bine din; 
cari pricini anume poate să nu dorească cineva a fi împreună cu 
partidul liberal. Privind însă împrejur, am cercetat dacă nu găsim pe 
altcineva, care să reprezinte în momentul acela un punct de sprijin. 
Dincolo de partidul liberal, obosit după o guvernare de șase ani, care 
se retreseşe el însuș pentru a se reface, nu vedeam decât puternicul 
curent ieșit din tranșee, care se îndrepta spre generalul Averescu, 
Imi spuneam: noi nu putem să ne transformăm din desrobiţi în stăpânii 
desrobitorilor! Și îmi aduc aminte, în casele doctorului Popovici din 
Bucureşti, îi vorbeam. d-lui Alexandru Vaida: — „Cum să gu- 
vernăm noi singuri, când, dacă te întreb unde e județul Jalomița, tu 
nu știi să mi-l arăţi nici pe hartă, dar mi-te să te pricepi pe cine să 
pui acolo prefect!“ 

Legenda era însă în floare, mai orbitoare poate ca oricând. Imi 
amintesc, la verificarea mandatelor celor noui aleși în celdimâi Parla- 
ment, când sa citit numele d-lui luliu Maniu, toată Camera s'a ridicat 
în picioare, toți deputaţii au aplaudat furtunos. Vă puteţi închipui, ce 
frământare era atunci în sufletul meu, căci cu nu credeam în legenda 
aceasta. Eu nu credeam, dar îmi ziceam: trebuie să mă supun ei, tre- 
buie să facem toate sforțările pentru a o ţine în picioare, pentru a 0 
transforma întrun capital politic. Am implorat atunci pe d-l Iuliu 
Maniu şi i-am spus: „primește să te pui în fruntea guvernului, Regele 
te chiamă“. D-1 Maniu a ezitat.. l-am adăugat: „Acum e momentul; în. | 
politică e o permanentă fluctuaţie de valori, lumea crede astăzi în 
dumneata, ai putea să fi un al doilea Venizelos, care, într'o ţară 
sătulă de frivolitatea partidelor vechi, ar fi elementul nou, purificator, 
în mijlocul unei lumi obosite“. L-am întrebat apoi: „Pentruce vrei sâ 
stai departe? Mai întâi, că e aproape imorală, politiceşte, această. 
dezertare dela datorie, şi pe urmă, care poate să fie rezonul unui 
asemenea refuz?“ ` 

Realitatea este, că d, Maniu a declinat această răspundere în- 
tocmai caşi comandantul unui vapor nou pornit pentru cea dintâia 
oară să înfrunte jocul valurilor, care, în loc să se urce pe punte la 
postul de comandă, ar rămâne în port. Vaporul a pornit, d. luliu Maniu 
a rămas în port, la Sibiu. Sa constituit guvernul Vaida, cu un mare 
număr de miniștri ardeleni. Atunci, cu foarte. multă impetuozitate, unii 
bărbați politici ai noștri credeau că pot face față problemelor celor 
mai complicate, economice şi financiare, problemei ccmunicaţiilor 
„de pildă, cu cea mai perfectă seninătate. Ideea mea era ca, ardelenii 
“să conducă prin puterea lor numerică şi prin valoarea lor morală, fe- 
'rindu-se ca în perioada de ucenicie prin care aveam de trecut, să nu 
-compromitem acest capital politic al Ardealului. Nu puteam, ca după 
“o experienţă politică foarte simplă, să trece dintr'odată în vârful pira- 
“midei, de unde să ne rostogolim apoi în prăpastie. 

„Am luat, deci, contactul cu generalul Averescu, cerându-i o mână 
„de ajutor, convinşi fiind că pentru vremile prin care treceam aveam 
"nevoie de această mână tare, pentru a guverna. Imprejurările erau grele, 
ne puteam aștepta de pe o zi pe alta la tulburări serioase, cari ar fi 
-cerut represiune ; S'ar fi putut întâmpla să fie necesară o mobilizare, şi 
îînțelegeţi că war fi fost bine ca noi, Ardelenii, să venim şi să tragem 
<u puşca pe străzile Bucureştilor. Ne-am dus, cum spuneam, la gene- 
talul Averescu. Generalul Averescu ne-a întrebat: — „Bine, dar par- 
tizanii mei nu sunt în Cameră, pe ce să mă întemeiez?* — „Pe noi!“ 
i-am răspuns. Ne-am înțeles atunci, ca după disolvarea celui dintâi 
Parlament să facem alegeri noui, şi apoi închegaţi într'un partid uni- 
tar să ne pregătim pentru o guvernare liniştită de câţiva ani. Pe 
această înţelegere limpede, : generalul Averescu a intrat ministru de 
Interne în guvernul dlui Alexandru Vaida. 

D. G. Bogdan-Duică. — Înțelegerea a fost scrisă? | 

D. Octavian Goga. — Nu, a fost verbală. Dar am făcut această 
înțelegere. Ce sa întâmplat? In prima zi când ne-am prezentat în 
fața Parlamentului, a fost ales ca preşedinte al Camerei împotriva 
dlui Vasile (Goldiș, care era candidatul partidului național, cu o 
mulțime de voturi ale partidului naţional, d. N. lorga. l 

D. Și. Meteş. — Cu foarte puţine voturi ale partidului național. 
. D. Ion Lupaș. — Cu atâtea cât a fost nevoie ca d. Vasile Goldiş 
să cadă, i 

. D. Ocfavian Goga. — Ei bine, ce a urmat? D. N. lorga s'a ur- 
„cat la tribună și a cetit o declarație, scrisă de mai 'nainte, în decursul 
căreia a avut o atitudine limpede contra generalului Averescu. iu 
minte, eram atunci pe banca ministerială, și generalul Averescu m'a 
întrebat: — „Goga, unde m'ai adus?“ Fără îndoială, că ar fi fost ne- 
voie de o solidarizare cu acela care venise acolo pe baza unei înţe- 
degeri. Acest gest nu s'a făcut. Generalul Averescu a plecat. Eu, care 
mam fost niciodată un vânător de ministere, mi-am zis: plec din gu- 
vern. Şi am plecat. Ceeace a urmat se ştie. Locul generalului Averescu 
a fost luat de d. dr. Lupu. Toţi cari au fost spectatori ai acelor împre-: 
jurări ştiu, că lucrurile au mers din ce în ce mai rău. Nu vreau 

steagul roşu se plimba pe calea Victoriei. 

Să spun sincer, eu mam săturat de această permanentă cochetărie 
cu galeria, şi regret că reprezentanții’ guvernului de atunci nu sunt 
aci, pentrucă aş dori, ca într”o discuţie absolut cerebrală, să restabilim 
lucrurile în adevărata lor lumină, fixând pentru fiecare partea lui de 
răspundere. Regret, pentrucă aş dori să văd ce argumente s'ar putea: 
invoca împotriva afirmațiunilor mele. Deci, guvernul dlui Alexandu 
"Vaida a mers, domnilor, înainte, și o vie acțiune politică s'a desfăşurat 
în sânul partidului naţional, unde, cu o majoritate zdrobitoare şi 
împotriva voinței dlui duliu Maniu, s'a hotărât desființarea Consiliului 
dirigent. Nu mult după aceea, guvernul a căzut. 

D. Jon Lupaș. — Guvernul Vaida căzuse de fapt din prima zi, 
restul n'a fost decât o agonie. 

D. Octavian Goga.— Dacă vă aduceţi aminte, generalul Averescu 
se 'înfăţişa ca unica soluţie pentru potolirea lucrurilor, și venirea sa la - 
cârma ţării se impunea cu puterea fatalității. Incă odată, ne întrebam: 
ce facem? Generalul Averescu e chemat să formeze noul minister. 
Sprijinim acest guvern, care va merge înainte cu sau fără noi, sau îi 
refuzăm sprijinul nostru? Cum rămânem cu dogma noastră, care ne 
impune să nu aruncăm Ardealul întreg în opozție față de guvernul 
ării? In această irământare am discutat din nou. D. luliu Maniu, 
evaziv ca totdeauna, ne-a declarat că nu privește cu ostilitate noul 
guvern, şi, după oarecare tărăgăneală, am fost delegaţi, d. Vasile Goldiş 
și cu mine, să facem parte din guvernul Averescu, ca reprezentanţi ai 
Ardealului. (Guvernul Averescu trebuia să se înfățişeze însă înaintea 
Parlamentului. Când. ni s'a cetit la clubul partidului național, de către 
d. luliu Maniu, declarația pe care acesta urmă s'o facă a doua zi la 
Cameră, am constatat cu o reală suprindere, că această declaraţie 
‘constituia o dezavuare, un blam la adresa guvernului. Am pus această 
chestiune: cum se poate o asemenea anomalie, să ne delegaţi în gu- 
vern, Ca reprezentanţi ai partidului naţional, şi apoi să dezavuaţi tot 
-dvoastră acest guvern? Nu vă gândiţi la consecință? ln urma unei 
asemenea declaraţii, nu mai încape nicio îndoială, Parlamentul va fi 
dizolvat, şi mâine, dvoasiră toţi, nu veți mai fi deputaţi. DI Iuliu Maniu 
cu acea curioasă seninătate în privire şi cu acea inocență care-l 
caracterizează, ni-a răspuns la aceasta, că declarația dsale susține 
:guvernul?... | i 

A urmat ceeace prevăzusem. Parlamentul a fost disolvat. Ce-a- 
veam noi de făcut în faţa acestei situaţiuni? Generalul Averescu 
guvernează, mi-am spus. Ce facem? Lăsâm ca generalul Averescu să 
guverneze fără noi, sau mergem alături de el, ca să facem maximul de 
bine pe seama Ardealului? Să mă credeţi, demnilor, că momentul nu 
„era uşor, că m'am frământat mult în conştiinţa mea, convins fiind că 
ceeace se cerea dela mine atunci era un act de credință față de acest 
«colț de ţară. Mi-am zis, prin urmare, fac acest act de credinţă, 
arunc personalitatea mea în cumpănă, şi merg înainte. 


să intru în amănunte, dar aduceţi-vă aminte de zilele acelea, când 

Am săvârşit, poate, atunci, și o greșeală politică, pe care nu mă 
sfiesc s'o recunosc: n'am facut apel la o seamă de oameni, Cari stă- 
teau deoparte în colţul lor, pam mers la ei să le cer sprij nul, 
i aceşti oameni au rămas mai :departe în espectativă şi s'au con- 

undat mai târziu în acțiunea partidului național. Da, poate am greșit, 
dar să nu uitaţi, eram atunci în mijlocul vârtejului şi mavem ră- 
gaz de a face tot ceeace aș fi fost. îndemnat eu însu-mi să fac. 

A început apoi guvernarea generalului Averescu. Nu o caracte- 
rizez acum, după cum n'am stăruit nici asupra actelor guvernului 
Vaida. Desigur, ne-am dat silința să constituim un guvern tare, făcând 
apel la câteva personalități competente, am luat pe răposatul Tache 
lonescu pentru chestiuni:e externe, pe di Titulescu pentru problema 
financiară, pe di Garoflid pentru reforma agrară. Nu trbuie să se uite- 
condițiile grele în cari s'a desfăşurat această guvernare. Gândiţi-vă 
numai, care era stockul de locomotive. cum se. călătorea pe vremea 
aceea, amintiţi-vă grevele permanente, cântăr ți dificultățile legei 
de împroprietarire, faceţi pe lângă această operă de retrosprcțiune o 
comparație cu actuala guvernare, şi veţi înțelege peniruce așteptăm cu 
fruntea sus judecata posterității. 

la această vreme, partidul naţional a stat în negaţiune și sa 
cufundat în critică. Abia pela sfârşitul guvernării noastre l-am văzut 
într'o acțiune de opoziţie alături de liberali. Îmi ziceam atunci, — 
desigur că s'au înțeles. Şi dacă eram cu îngrijorare din punct de ve- 
dere al partidului meu, ca ardelean aveam totuş o satisfacție. Plecăm 
noi, vin éi, mă gândeam, Ardealul nu va rămâne orfan. Vă mărturisesc 
însă, că am fost într'o atitudine de stupoare, văzând că nu sau înțeles 
şi că toată această frământare, toată această deslănţuire de .forțe unite 
s'a pus în mișcare pentru a aduce pe liberali cu o oră mai de vreme 
la putere. Şi trebuie să adaog, că în acest timp am mai făcut o sfor- 
tare de. înţelegere. Am mers împreună cu dnii Mihali, Groza şi Suciu 
la dl luliu Maniu, spunându-i: lată, venim cu ramura de măslin, hai 
„să ne constituim întrun front unic și să mântuim definitiv interesele 
politice ale Ardealului. N'am primit niciun răspuns. 

Au venit liberalii la guvern. Partidul naţonal a intrat într'o nouă 
perioadă de opoziție acută, de împotrivire dârză. Această opoziţie, tre- 
buie so spunem, a căzut în regretabile exagerări, Eu, domnule Bogdan- 
Duică nu ştiu care e geneza acelei circulări pe care ai dat-o la iveală 
dumneata, nu cunosc pe acela care a scris-o 

D. Gh. Bogdan-Duică. — Este d! Sever Dan, secretarul general 
al partidului naţional. 

D. Octavian Goga. — Pa mine nu mă interesează din ce condei 
a pornit, mă interesează atât, că această . acțiune a fost patronată de 
partidul naţional. Prima consecință a acestei stări de spirit a fost ne- 
participarea la încoronare. Dacă privim lucrurile subt specie eternitatis, 
cum avem tot dreptul să le-privim atunci când e vorba de întâmplă- 
rile mari din viaţa poporului nostru, putem să spunem, că această ati- 
tudine a fost un act de miopie politică, de ingratitudine față de Rege 
şi de neînțelegere a datorii.or către ţară. 

Parlamentul de astăzi a fost constituit în chip rușinos, e adevărat, 
dar sau pus în decursul acestor. ani câteva probleme, față de cari 
partidele politice au fost datoare să-şi spună cuvântul lor. Partidul 
naționali, încurcându-se într'o acţiune sterilă de negațiune și criticism 
a declarat neted, că nu recunoaște Constituţia, că nu recunoaște nimic, 
şi cuvântul său 'de ordine l-am văzut tipărit negru pe alb în ziarul 
- Patria, unde, întrun articol al dlui Romulus Boilă se declară, că dacă 
partidul național va veni la guvern va face „tabula rasa“ din tot 
ceeace sa legiferat până acum. 

Acesta a fost drumul partidului naţional. Acţiunea pozitivă? 
Foarte puţin lucru. A fost unirea cu tachiștii, pe care partidul național 
a făcut-o numai pentru a se pune la adăpost de acuzația de regio- 
nalism; această unire ma însemnat niciun câştig politic real. Răposatul 
“Tache lonescu avusese în: jurul său o seamă de aderenţi personali, pe 
cari îi strânsese la olaltă marele său talent, dar aceştia nici nu alcă- 
tuiau un partid cu răsunet în conştiinţa populară, nici nu reprezentau 
cel puțin un curent cultural. După moartea stăpânului au rămas cli- 
enții disponibili, şi cu aceștia s'a hotărât să se contopească partidul 
naţional. 

"Im schimb, au început pertractările. Un cuvânt, care ne lasă acru 
în cerul gurii, şi de care sunt legate toate deprecierile capitalului 
politic al Ardealului. Partidul național s'a plimbat pe întreaga clavia- 
tură a politicei noastre, dela extrema dreaptă pe care o reprezintă 
„partidul liberal până la extrema stângă 'unde se găseşte partidul țără- 
nesc, lăsând la fiecare poartă o propunere de fuziune sau de colabo- 
Tare. Lumea se întrebă, cu drept cuvânt: care e doctrina acestui partid, 
dacă el e gata să se unească azicud. Vintilă:Brătianu, al cărui program 
e bine cunoscut, iar mâine cu d. lon Mihalache, ale cărui convingeri 
stau tocmai de partea cealaltă? Cum vă puteţi plimba cu atâta uşu- 
rință înure acești oameni, ziceam, când ei sunt cei doi poli opuşi ai 
politicei româneşti de astăzi? lată, domnilor, concepţia haotică, care 
a prezidat asupra actelor partidului național. Şi atunci, ce s'a în- 
tâmplat? Marfa dusă de prea multe ori în târg a scăzut la preț din 
zi în zi, și caşi cum ar îi încăput pe mâna unor jucători nepricepuţi, 
Cari nu ştiu să joace, capitalul iniţial sa cheltuit, s'a risipit în zadar! 

Spun aceste lucruri, domnilor, cu toată sinceritatea și cu o adâncă 
părere de rău, pentru că sunt cel puţin tot atât de ardelean caşi fie- 
care din dumneavoastră, și nu cred să fie un om serios, care, Cunos- 
când trecutul meu și ascultând ecoul pe care l-a găsit în sufletul meu 
durerile acestui colţ de ţară, să spună că-l îngrijește mai mult decât 
pe mine soarta Ardealului. Dar, realitățile trebuiesc privite drept în 
față. “Capitalul enorm cu care. am: pornit. la drum acum şase ani sa 
compromis, Ardealul a căzut într'o ruşinoasă servitute, şi la bursa po- 
litică acţiunile sale sunt cotate tot mai rău. Partidul "naţional, care a 
“reprezentat. frământarea trecutului, s'a cufundat într'o sterilă izolare, 
și ebia dacă din două în' două luni i se face o injecție de credinţă, 
' spunându-i-se misterios şi hotărât: „fără noi nu se poate!“ Știu că 
acest lucru se spune și acum. Dar dumneavoastră nu puteți să credeţi 

pe oameni pe cuvânt. Altceva trebuie să vină şi să fixeze sorții de 
isbândă ai fiecăruia, din altă parte trebuie să sosească lămurirea. Tre- 
buie să vină și să vorbească, domnilor, argumentul! Ei bine, prin: 
prisma aceasta a argumentului, judecând lucrurile, partidul naţionat 
nu poate veni la guvern. Partidul naţional și-a ridicat el însuş ob- 
stacole în calea sa, declarând că nu recunoaște niciuna din legile vo- 
tate de acest Parlament, începând cu Constituţia, şi că va face fabula 
rasa asupra guvernării actuale. Cum vă închipuiţi, că Regele va re- 
unţa la continuitatea de guvernare a ţării și va consimțila inaugu- 

rea acestui sistem, ca la fiecare schimbare de regim să se arunce 
deoparte legiferarea întreprinsă până atunci? Cum vă puteți închipui, 
că ne vom juca de-a Constituţia, făcând acum noui alegeri, pentru o: 
altă Constituantă, deschizând din nou o agitație inutilă asupra unui 
capitol de legislație încheiat? Partidul național, domnilor, a declarat 
că va face o altă Constituţie, şi acest lucru nu e posibil; modificări, 
da, se pot aduce legilor votate, dar să fie desființate în bloc,printr'o simplă 
hotărâre a d-lui luliu Maniu aceasta ori cât ar dori-o unii, nu'se poate. 

D. N. Bogdan. — Dar, poate că partidul naţional n'ar ţine morțiş 
la declaraţiile făcute până acum. 

D. Octavian Goga. — Să zicem, că ni s'ar servi şi acest minunat 
exemplu de conştiinţă politică. Dar şi atunci; pentru a guverna, e nevoie 
de o bază, e nevoie de rădăcini adânci în masele populare. Organi- 
zaţiile tachiste din vechiul Regat nu sunt în stare să ofere garanţia 
unei biruințe în alegeri. Despre cele din Basarabia și Bucovina nu 
vorbesc, pentrucă acolo aceste organizații lipsesc cu desăvârșire, şi 
partidul naţional ar rămânea în aceste două importante provincii absolut 
în vânt. Dar, se zice că partidul național și-ar.căuta un punct de sprijin. 
la alţii. Se şoptește despre o legătură cu d. N. lorga şi cu d. C. Arge- 
toianu. Nu ştim, dacă d. C. Argetoianu poate fi socotit ca o reală forță 
politică, dar nu îmi vine să cred, că această forță politică să isvorască 
din multele consilii de administraţie din care d. €. Aigetoianu face 
parte. Cât despre N. lorga, nici dsa nu are atâtea rădăcini în țărănimea 
noastră, pentru a asigura viitoarei sale guvernări posibilitățile unei vic- 
torii față de atâtea partide de opoziție cari vor tupta împotriva sa. 

Şi atunci, eu mă gândesc la un lucru, pornind dela aceeaș dogmă 
despre care vorbeam la început. Dacă n'am face parte astăzi din niciun 
partid, cu cine am da mâna? Răspund: tot cu generalul Averescu! 
Pentrucă generalul Averescu reprezintă o mare mișcare populară, pen- 
trucă. numele său are un puternic răsunet în lumea satelor, pentrucă 
popularitatea sa nu se datoreşte demagogiei, pentrucă e singurul om 
care a:mai guvernat. Apoi, mai e şi altceva. Gândiţi-vă, că stăm astăzi 
pe un vulcan. La frontiere sunt numai pumni strânşi. N'ar fi nicio 
mirare, să ne găsim, de pe o zi pe alta, în răsboi cu Sovietele. Cine 
dr putea să facă acest răsboi mai bine, decât acela care a fost ani 
de-arândul depozitarul încrederii populare şi ilustru comandant pe 
front? Insfârşit, mai e un motiv. Inchipuiți-vă dvoastră, cu ce ochi sar 
vedea: împingerea generalului Averescu în opoziţie, alături de partidul 
țărănesc, ceeace ar constitui o fatală întărire a politicei de stânga în 

România întregită. Mărturisiți și dvoastră, că perspectiva mwar fi liniş- 
titoare. 

Eu vorbesc, se înţelege, cu convingerile mele sincere, cari deter- 
mină acțiunea mea personală. Dar dvoastră serviţi-mi alte argumente 
ca să mă convingeți, și voi recunoaşte cel dintâi, dacă veţi putea să- ` 
mi dovediţi, că mă înșel în părerile mele. Căutaţi argumentele, eu mă 
îndoiesc însă că le veţi găsi. Ce soluţii am? Iată. Am învăţat din trecut. 
Am ajuns la convingerea, că dacă vrem să se înlăture orice curent 
regionalist, trebuie să privim în îați realitatea şi să rezolvăm în chip 
echitabil interesele locale, cerând garanții pentru aceasta prin îusăș 
constituirea guvernului. Nu se va mai admite, pe viitor, în orice guvern 
ar fi, să nu se găsească la ministerele mai importante pentru Ardeal, 
ori ministrul, ori un subsecretar, ori un funcţionar superior, care să fie 
ardelean, așa ca fiecare om pornit de aci să găsească la București so- 
Auțiuni potrivite pentru nevoile sale. 

D. C. Martinovici — Soluţia este descentralizarea administrativă. 

D. Octavian Goga. — Descemralizarea administrativă, domnul 
meu, e un fel de muzică a viitorului. Deocamdată, suprema garanţie 
eu o văd tot la centru. Nu vreau să suspectez pe nimeni. Si zicem 
că reforma administrativă care se face acum, cu intenții oneste fără 
îndoială, ar vrea să fie un lucru bun. Ei bine, oricât de reuşită ar fi 
această reformă administrativă, pusă în practică cu elementele actuale 
va ajunge o ruşine. A doua garanţie, cred că ar fi aceasta, ca depu- 
taţii aleşi în Ardeal să fie, în marea lor majoritate, ardeleni. Importul 
nenorocit, practicat cu prilejul ultimelor alegeri, trebuie să înceteze. 
Mai cred, că deputații aceştia, cari ar fi ardeleni, ar trebui să aibă 
un comitet, care ar fi forul suprem politic al Ardealului, fără consul- 
tarea căruia să nu se facă nicio imixtiune în chestiunile ardelene. 

Eu, care mă complac într'o politică cu fereştile deschise, şi care 
mi-am făcut aproape o întiatorire din obișnuința de a vorbi sincer, vă 
spun de pe acum, că, dacă ar fi să fac alegerile, aș adresa acestapel - 
tuturor oamenilor de bine, spunându-le: „daţi-mi concursul dvoastră 
pentru o operă constructivă în folosul Ardealului, sau, care credeţi că 
e bine ca acest Ardeal să treacă din nou în opoziţie, urmaţi pe d. 
luliu Maniu.“ Cred că nu greşesc dacă spun, că făcând alegeri libere, mul- 
țimea mă va urma, dându-mi această mână de :jutor pe care i-o cer. . 

Acum când mă ascultați, dvoastră vă ziceţi: „da, dar dumneata 
ne dai formulele partidului din care faci parte; nu s'ar putea constitui 
un front unic, din toți ardelenii cumsecade, cari să pună umăr la umăr 
Și să scoată carul din pietre? Am ieși cel puțin din servitutea în 
care ne găsim astăzi şi am da Ardealului locul pe care-l merită în 
politica ţării“. Vă spun: da, se poate. Eu mam dreptul să viu şi să 
vorbesc decât în numele partidului din care fac parte. Dacă aș pro- 
ceda altfel maş face decât platonism sarbăd, poezie politică, și eu 
poezia o plasez în alt domeniu, în literatură. Dar, tot în numele par- 
tidului meu declar, că nu există nici un fe! de obstacol, pentru ca 
să ne unim, aci, cu oricine, alcătuind un singur front politic la noi 
în Ardeal. Şi, să-mi daţi voie să pun şi în această privință 

lucrurile la punct. Mi s'a creiat un fel de reputație de lago, spu- 
nându-se că eu sunt piedeca în calea unei înțelegeri, că sar putea 
face o contopire de forţe politice, dar că eu nu vreau. Nu e adevărat. 
Mi se face o onoare prea mare, crezându-se că eu pot stăvili mersul 
istoriei, dar mi se face în acelaş timp și o nedreptate. Eu nu sunt 
niciun fel de piedică, și vă declar, că, dacă s'ar alcătui acel comitet 
din fruntaşi politici uniți întrun singur mănunchi, în cadrele unui 
partid unitar, eu nu am nicio dorință de a fi în fruntea lui, ci primesc 
ca el să fie pus subt conducerea aceluia pe care îl va alege comitetul 
însuși. Vă mai adaog, că generalul Averescu nu intenţionează să impună 
nici un fel de atitudine dela centru, şi că în toate chestiunile Ardealului, 
în privința desemnării candidaturilor, a prefecților sau a înalților 
funcţionari, n'am întâmpină din partea conducerii partidului nicio 
împotrivire. 

Dar unirea, fuziunea aceasta, domnilor, nu se va face. Lipseşte 
pentru acest lucru şi voința, și hotărârea şi sinceritatea adversarilor 
mei. Și atunci, vom merge fiecare pe drumul nostru. In politică dom- 
nilot, pentru a triumfa, se cere curaj și se cere convingere, cari, lao- 
laltă dau acțiunea. Convingere, eu unul, am. Curajul opiniilor mele 
nu m-a părăsit în nicio împrejurare. Prin urmare, din partea mea ca 
şi pân'acum vă pun în vedere muncă și acțiune. 

Vă mulţumesc pentru ascultarea ce mi-aţi acordat şi dacă mai 
simţiți trebuinţa vre-unei lămuriri, sunt la dispoziţia dvoastră. 

Cântec 


Nanii, nanii 
sânul mamii 
ţină-l anii... 
Că i-am pus 
la ursătoare 
junghi 

și-o steblă 
de cicoare 
-sinilie, 

ca să fie 
drept 

:şi aspru 

la mânie... 
Nanii, nanii 
sânul mamii 
ţină-l. anii. 


l-am adus 

din Valea Mare 
creangă'n floars 

și otavă învălită 

pe copite de mioare, 
leac 

când sufletui te doare, 
când strângi 

-junghiu'n cingătoare 
şi-abaţi roibul din cărare 
să te pierzi în codru mare 
s'asculţi murmur 

de isvoare 

și mugit de căprioare... 
N anii, nanii 

sânul mamii 

“țină-l anii... 

Să-l cunoască soarele 
petrecând cocoarele, 
semănând ogoareie.. 
Să-i cânte fecioarele 
răscrucind ponoarele 
răsucind fuioarele 
uluind pridvoarele... 
Să-i primească horile 
svâcnindu-și chetorile 
buimăcind viorile... 


C'o să aibă 
maica grije, 
ca să-i ţese 
pe alese 
brâu de fir 
cu chenar 
de trandafir, 
și o să fie 
colilie 
’n zoroclie 
cu ilicul 
de dimie, 
cu năframa 
pămătuf 
de păpădie, 
cu răsuri 
la pălărie.. 
Zâmbra lumilor 
să fie... 
Nanii, nanii 
sânul. mamii 
ţină-l anii... 
D. CIUREZU 

Formarea criticismului în Ardeal 


Cu toată părerea deosebită a oficialităţii partidului naţional- român, 
în primui rând a d-lui luliu Maniu, care profesează dela Unire încoace 
__un mesianism ardelenesc salvator față de celelalte provincii, adevărul 
nu poate fi contestat: Ardealul este în urma vechiului Regat cu câte-va 
decade. Şi, pentru a înlătura orice discuţie oţioasă sau amestecul crite- 
riului politic contingent în valorificarea valorilor intelectuale, dela în- 
ceput avem să ținem seama de faptul istoric, că pe când Muntenia şi 
Moldeva au o istorie a spiritului critic, scrisă de dl G. Ibrăileanu, 
Ardealul nu poate înfățișa, peste drum de cele opt decenii ale desvol- 
tării acestui spirit, decât exemplul sterp al unei provincii fără criti- 
-cism. Cauzele absenței totale a celei mai necesare direcţii în cultura 
unui popor sunt multiple, și nu în aceste puţine rânduri vor fi ele 
schițate. Intro parte a neamului orfană de libertatea integrală a cuge- 
tului şi de autoritatea statului naţional, era aproape necesar ca scrisul, 
de exemplu, artă sau ştiinţă, să fie iertat de orice discernământ critic, 
valoarea sa stând în însă-şi valoarea primordială şi elementară a ex-. 
primării româneşti. Cu alte cuvinte, în locul valorificării estetice sau 
ştiinţifice, punerea netăgăduită a virtuții naţionale. Certificatul de 
naţionalitate scutea de orice judecată, iar imperativul sângelui arunca 
pe autor drept în arena creatorului. România întreagă a mai moştenit 
încă astfel de exemplare, pe cutare făuritor de chipuri dela țară, cărora 
numai pentru că le-a dat haina slovei naţionale, sub Unguri, era cât 

pe-aci să devină un scriitor. Ce trebuie să îi fost mai în urmă, este 
uşor de :reconstituit. Destul să spunem, că din epocă în epocă, dela: 
Alecu Russo până la Titu Maiorescu, dela Caragiale sau Eminescu până: 
la N. lorga, criticismul din vechiul Regat şi-a găsit o sursă perma- 

nentă şi un motiv de reacțiune în rătăcirile ardelene, fie ele istorice 

sau filologice, fie ele politice sau literare. In prima epocă nici nu: 
poate fi despărţit criticismul român de aceste rătăciri, confundându-se: 
formarea lui cu însă-şi naşterea lor. A trebuit să vină vârsta poziti- 
vismului ştiinţitic, coincident. cu întinderea supremației culturei din: 
România veche peste provincia ardeleană, ca spiritul. critic să-şi uşu- 

reze din misiunea sa cu care a prezidat de-alungul veacului al XIX-lea: 
la formarea culturei româneşti. 


t 


% 
k * 


Dar, dacă pe acest teren misiunea era aproape împlinită încă: 
de-acum două zeci de ani, când se ridicară filologii şi istoricii critici 
din Ardeal, terenul criticismului soeial şi politic a rămas tot atât de 
nedesțelenit ca și mai nainte. 


Ardealul a intrat în România întreagă cu vechea lui fizionomie: 
de vastă organizație gentilică, în care, hotărâtor de soarta politică; 
sau de valoarea unui om, a rămas tot criteriul sângelui și învestitura. 
cu un fel de prerorgative naţionale pe scaunul predat din mână în: 
mână urmașului la conducerea genților. Pentru a înțelege acest pri- 
" mitivism politic, pentru a-i descifra structura și a-i înțelege rătăcirile,. 
trebuie să reciteşti constituirea primelor societăţi omeneşti, aşa cum le 
înfăţişează socioiogia şi morfologia socială, sau cum, în Grecia şi: 
Roma patriarhală, le descrie istoricul francez Fuste! de Coulange în 
Cetatea antică. O societate politică nu începe să devină conştientă și: 
voluntaristă decât în momentul diferenţierii ei pe partide; — dar d-l. 
luliu Maniu, ca reprezentant al vastei organizații, cere și apără: 
„solidaritatea ardeleană“; o societate nu începe, politic, să devină. 
progresistă, decât în momentul nașterii opoziției: — dar d-l Iuliu: 
Maniu, tot în aceeaș calitate, cere și apără numai un partid peste tot 
Ardealul; o societate merge spre diferențiere socială din moment ce 
oamenii care o formează au deplina libertate a acţiunilor spontane; 
— dar d-l luliu Maniu le pune frâu şi-i trece pe sub interesele a- 
celei solidarități; înstârşit, o societate iese din primitivism politic din 
momentul când admite critica, fără pierderea drepturilor în colectivi- 
tate; — dar d-l Iuliu Maniu, dintrun spirit potentat asemănător șefilor 
orientali politici, nu îngăduie criticismul, în care vede nimicirea și 
zdruncinarea „solidarităţii“. 


Am ales numai câteva aspecte din felul cum a intrat Ardealul 
în România întreagă; ele pot fi înmulţite, sunt în ochii noștri ai 
tuturora, ca să vedem destul de clar, că aşa cum înţelege Ardealul 
tradiţional să se comporte în noua transformare politică, poate să te 

ducă cu gândul, cum ziceam, la societățile primitive sau la constituirile 
sociala obscurantiste, dar nu la prezentarea unei societăţi în marş 
de progres pe baza unui criticism social şi politic. 


* 
* * 


Dar, ceeace este contra firii şi evoluţiei sociale nu rezistă pră- 
-buşirii, şi dacă n'ar fi fost, la ultimele conferințe dela Cluj, decât cu- 
vântul dlor Octavian Goga şi I. Lupaş, tot ar îi fost destul ca să ve- 
dem, că Ardealul începe să se scuture de tirania moştenirii unui trecut 
în lichidare. Momentul este atât de important în viața noastră publică, 
încât merita să fie amăsurat cu toată importanța, aruncând lumini în 
urmă și uşurând înţelegerea viitorimei în labirintul de contrarietăţi pe 
care le-a adunat Ardealul politic dela Unire încoace. 


Ardelenii care mau înțeles tranziţia socială a Ardealului, dela or- 
ganizația gentilică de sub Unguri la libera exprimare a convingerilor 
fără pierderea titlurilor dela naștere, la care-i obliga noua configuraţie 
politică, au rămas la periferia vieții românești nouă şi constituie un 
tip ridicol de inadaptabili tragici în viața socială (ex. o parte din eroii 
lui Brătescu-Voinești). 


Şi tot pentru ușurarea înțelegerii, vom cita aici regionalismul, mai 
mult o stare de suflet decât o concepție politică, o stare de suflet 
complexă în care se amestecă elementul confesional (regionalismul, 
se poate face dovada, este o creaţie a gr.-catolicilor), elementul politic: 
colectiv şi măsurile de apărare individuală luate de cei ce se înfri- 
cogau la “gândul unei libere concurențe cu cei dintralte regiuni. In- . 
destulător pentru teza. noastră, că regionalismul, sub unghiul problemei 
criticismului, cu conştiinţă sau. fără, avea să dea ca rezultat pe de-o 
parte păstrarea intactă în România nouă a stărilor de lucruri moște- 
nite, iar pe de altă parte să pună la adăpost de critică ceeace este 
învestit ca ardelenesc şi să ferească de invazia criticismului social 
din vechiul Regat. Intrun fel de splendidă izolare, Ardealul avea să 
înfățişeze sub autoritatea aceluiași românism vegetativ şi sterp, în li-. 
teratură pe scriitorul ardelean, în ştiinţă pe istoricul confesional, sau 
pe... specialistul ardelean, iar în politică pe infalibilul reprezentant al 
Ardealului. O imensă ţară strânsă sub chingele nulificării provinciale. 


E 
* * 


Da pe -urma acestui curent, — când feroce până la un fel de 
antropofagie politică, când agresiv până la ridicol, — Ardealul a 
avut de suferit multe, de şase ani încoace: în loc să accelereze procesul 
'rămânerii în urmă față de vechiul Regat, sa pomenit cu faţa întoarsă 
dela realităţile vii ale nouei țări. Și astăzi lumea stă buimăcită şi nu 
ştie încotro să meargă, când face bilanțul sterilităţii. Căci, fără putință 
„de tăgăduire, opunerea la tăvălugul nivelării și la amalgamizarea ace- 

luiaşi spirit în toate provinciile, neavând ca rezultat posibilitatea creerii 
acelei izolări visate, a adus o ţară în pasivitatea ucigătoare la care 
a aruncat-o, mai ales, împingerea la neadaptare. Vegetarea şi somno- 
lenfa s'au întins ca o undă a stingerii peste oraşele și orăşelele în 
care. gâlgăia viaţa și energia creatoare, a doua zi după Unire, din belşug, 

Altă deslegare nu este, decât eşirea din neputinţa izolării, adap- 
tarea simpatică a spiritului critic, care prezidează la viaţa de toate 
zilele în vechiul Regat și care va aduce şi în Ardeal o revizuire a 
oamenilor şi a prejudecăţilor din trecut, 


RADU DRAGNEA 

Aspecte şi dedesubturi 
Ciocolata Suchard și democraţia 


Respingem din. capul locului orice acuzaţie de les-democraţie, 
(Care ni s'ar putea aduce, interpretându- -se greşit asocierea unui co- 
"mestibil, agreat mai cu seamă de copii şi bătrâni, cu gravul cuvânt 
care indică domnia poporului). 

Nu vrem de loc să luăm democraţia în derizie, — suntem de- 
mocrați convinşi, — (vai, dar cine nu e azi?) şi nici ciocolata, prea 
în i (dar cum s'ar şi putea oare ?). 

u 

Toată chestia se reduce la un subterfugiu, de operaţie logică. 

In algebră, printrun artificu de calcul (sau în trigonometrie, nu 
reținem exact) se dovedește (!!!) că 1--1=0. 

Acest artificiu. de calcul are nevoie, bine înțeles, de cantităţi, 
entități, etc. care îşi pierd valoarea Jor reală pentru a deveni nişte 
simple mijloace mecanice menite să marcheze etapele pseudo-calcuiului. 

Exact în aceeași măsură și aproape în același scop, punem pe 
aceeaș tabelă democraţia şi celebra ciocolată. 


Cazul ciocolatei Suchard, în comerţ, e caracteristic. 
Cazul democrației, în arena socială- politică, la fel. 


Un an înainte de a se fabrica primul baton de ciocolată Suchard, 
pe când încă numele, azi celebru al fabricantului, era tot atât de pu- 
ţin cunoscut cât al oricărui biet Popescu român, "marile cotidiene din 
apusul Europei purtau la rubrica reclamelor, în litere mari, cuvântul 
enigmatic: „Suchard 222“. 

După câteva luni, inserția suferea următoarea evoluție: „Cioco- 
lata Suchard“, iar după alte câteva luni, în gări, în restaurante, în 
localuri publice, pe programele de teatru, pe mari tabele de tinichea, 
de-alungul câilor ferate belgiene, elveţiene și franceze, formula deve- 
nise aproape agresivă: „Ciocolata Suchard este cea mai bună din lyne“. 

Lovitura era dată. 

In mai puţin de un an, ciocolata Suchard devenia celebră, în- 
registra un succes imens, înainte de a fi. 
j5 k& Intâia bucată de ciocolată nu părăsise încă matricele fabricei, pe 
când publicul şi cerea cu disperare la magazine ciocolata Suchard și 
la răspunsul negativ al negustorului, cetățeanul exclama indignat: 
„Se poate domnule, mai ciocolată Suchard! Suchard!“ 
e” Rezultatul: negustorimea a pornit febril după strașnicul şi ne- 
văzutul fabricat. 

In primul an de fabricaţie, averea lui Suchard era făcută. 

Cine ar putea. tăgădui ingeniozitatea acestui sistem? 

„Cine ar putea găsi vreun punct de acuzaţie împotriva lui Suchard 
şi a ciocolatei sale? 

Nimeni, desigur. 


Să punem linia -alături și să tragem paralela de-alungul de- 
mocrației.. 
eşi raţionamentul nostru s'ar putea aplica și în ce priveşte bursa 
politică- socială apusană, ne vom mărgini la cea dela noi, întâi fiindcă 
îl putem aplica mai accentuat și în al doilea rând pentrucă situaţiile 
se cunosc mai de aproape. 


. Inainte ca masa largă a cetăţenilor să fi avut vreo cunoștință 
(lămurită) despre democrație, ziarele noastre purtau — nu la rubrica 
reclamelor — ci chiar în fruntea lor, cu cotidiană insistență, strașni- 
cul axiom: „democrație = fericirea obştească“. 

Mai târziu, orice conferinţă tratând vreo chestiune socială, orice 
adunare publică, orice congres de partid sau corporație, răsuna de 
isonul, continu ca un „zumbai“ sau asemeni cornetelor nasale ale 
unui dascăl în exerciţiu eclesiastic: „democrația, democrație, democra- 
fiile, democraţiei, democrațiilor etc. etc. 

Astfel, chestiunea democraţiei a imitat exact fenomenul ciocolatei 
Suchard. 

Inainte ca primul transport de democraţie să fi părăsit formele 
fabricei sociale-politice, cetățeanul nostru a început să ceară negus- 
torului (politic) democrație. 

Şi negustorul politic, mai puțin prob ca biăcanul, n'a răspuns: 

„este dar sa isprăvit“ ci — uluit de succesul neaşteptat al reclamei, 
facom de câştig — sa grăbit să ofere: „poftim, cum să nu, imediat 
«ce deschid magazinul (puterii) vă dau, cu tona“. 

Dar magazinele puterii, deschise rând pe rând diferitelor partide, 
au rămas cu oferta (f: indcă maveau, nu puteau să aibă magicul pre- 
parat) iar cetățenii, sgribuliți în recile săli de aşteptare ale gării politice... 


x 
+ * % 


Dacă aceasta se poate numi mângăiere, o avem pe aceea, că 
fenomenul al doilea este tot atât de explicabil ca şi cel dintâi. Dar 


49 
© BCUCIuj 


dacă sistemul care a făcut din fabricatul lui Suchard, regina ciocolatei 
este de admirat ca ingeniozitate și nu i-se poate aduce nici o acuzație 
de neonorabilitate, nu este acelaş lucru cu sistemul care a avut să 
facă (mai cu seamă ia noi) din democraţie regina formelor politice 
(nereuşind să creieze din ea decât o imensă băşică de săpun). 

Aceasta, nu pentrucă democraţia mar avea, în esența ei, splendide 
posibilități, şi în forma ei admirabile aspecte, ci pentru motivul foarte 
simplu, că aceia cari aveau mijlocul să o realizeze, au aplicat acestei 
forţe morale, acestui posibil motor social, acelaşi sistem pe care co- 
merciantul îl aplicase pentru desfacerea ciocolatei Suchard. 

Au făcut dintrun element spiritual un fabricat; din soartea de- 
mocraţiei o întreprindere. 

lar acolo unde un apostolat politic-social devine întreprindere, 
începe totdeauna tragedia vieții publice. 

Dacă aceia cari au pornit să realizeze la noi democraţia, ar 
fi dus mai departe cu dreaptă, sinceritate, elementul pe care îl culeseră 
din tiparul lui cald deconvingere (căci așa îl creiaseră apostolii acestui 
nou rost obștesc), l-ar fi lămurit cu respect cărturăresc, l-ar fi cântat 

cu elan de cavaleri ai noii cruci, şi ar fi pornit să-l înfăptuiască cu 
spirit de sacrificiu, azi la noi democrația era să fie o mare forță reală. 

Aşa cum stau însă lucrurile, nu-i decât o mare băşică de săpun 
şi „tout est ă refaire“. Copiilor cari stau pe garduri şi-o aruncă, 
trebuie să li şăia pâinea din gură, clăbucul din mâni, şi să li se puie 


în loc abecedarul și tăblița. 
VINTILĂ RUSSU ŞIRIANU 

Unificarea... fără furcă 


„Unificarea cu furca“ devenise într'o vreme argumentul cel mai 
-căutat în politica Ardealului. Orice neajuns, fie administrativ, economic 
sau social, se arunca în cârca unificării, astfel botezată. In doșul ei 
Sa aciuit multă vreme rtgionalismul sterp; nici în momentul de față 
formula nu a căzut încă cu totul în desuetudine. In întrunirile necon- 
trolabile din tâgușoarele Ardealului. acest argument tot mai continuă 
să fie o reţetă miraculoasă, turburând judecata pașnicilor cetățeni; e 
explicabil, căci la ţară nu a secat izvorul bunei credinţi. Nu puţini 
sunt naivii, cari şi astăzi își mai pleacă urechea la asemenea chemări, 
convinşi fiind că nu ne putem consolida, decât persistând în conser- 
varea tradiţiilor administrative de pe vremea regimului maghiar. Din 
“felul şi impetuozitatea cu care se propagă şi se întreține această atmo- 
sferă, rămâi cu impresia, că parcă nu pentru întâia oră întro mie de 
ani ni sa dat să organizăm o ţară, ci ca și cum la doi-trei ani ne-am 
“fi jucat de-a Alba-lulia: aşa de mare este numărul pricepătorilor intran- 
sigenți în ale guvernării. Aberaţia acestor oameni este atât de înrădă- 
cinată, încât pare cu neputinţă a-i abate dela calea pe care au apucat. 
E mai bine, deci, să încercăm a-i lămuri pe cei sinceri, cu cari tot- 
deauna se poate sta de vorbă. In acest scop, vom cerceta proveniența 
competențelor noastre în ale guvernării, de pe vremea când nici nu 
se visa de vreo unificare, cu sau fără furcă. | 

Istoriceşte este complect dovedit, că unirea proclamată la Alba- 
Iulia a fost exclusiv fructul icstinctului sănătos al neamului din această 
parte. Politica oficială a Transilvaniei nu a contribuit prin nimic la 
apropierea acestui eveniment, pe care niciodată nu l-a întrezărit, ci 
“dimpotrivă, adesea sa pus deacurmezișul lui. Ţara românească între- 
:gită a luat naștere, deci, din instinctul național nealterat al noilor ` 
provincii, împins la faptă de jertfa și vitejia ostaşilor vechiului Regat. 
‘Grație acestor forțe populare şi elementare s'au pus bazele statului 
nostru național de astăzi. Contribuţia politicianilor este postbelică; 
ea datează abea dela dresarea „procesului-verbal dela Alba-lulia“. 
iDeatunci încoace ne izbim de atâtea competențe inoportune, cari, în 
El 


~ 

loc să presare pietriş ciuruit aruacă bolovanii cei mai colțuroși în 
calea vieţii românești. Această împrejurare ne face să ne oprim asupra 
ei, mai ales că, după cum vomi vedea, unificarea subt raportul poli- 
ticei militante s'a făcut cu mult înainte de proclamarea unirii, fără 
colaborarea vreunei furculițe oarecare. 

Știm cu toţii, că în preocuparea noastră de eri nu au intrat pro- 
bleme mari, ca acelea de a organiza sau guverna state. Datorită unor 
împrejurări speciale, cari ne-au îndrumat pașii, noi ne-am mulțumit cu 
o -viață simplă, fără pretenţiuni deosebite. Năzuinţa supremă a fie- 
căruia din noi se mărginea la câştigarea unei diplome folositoare și 
la întemeierea unui cămin. La o viață conformă cu exigenţele epocii, 
din colțul modestiei noastre, ne gândeam aproape ca la ceva ireali- 
zabil, la care renunţam odată cu trezirea la conştiinţă în fața poso- 
morâtei vieţi pe care ne-o rezervase regimul politic dușman. O mani- 
festare: de. ordin mai înalt nu se remarca decât doar pe teren literar, 
unde am avut reprezentanţii noştri şi în vremurile cele mai vitrege. 
Alţi creatori în rândurile noastre, nu prea existau. Să ne gândim nnmai 
la inveutarul nostru subt raport cultural dela 1918, şi la congresele 
diferitelor categorii de intelectuali ţinute mai târziu la Sibiu, şi foarte 
uşor vom constata, că nu am suferit şi nu pătimim nici astăzi de 
vreo inflație de savanți, cu tot numărul nostru respectabil de aproape 
patru milioane. , 


Dar această constatare nu se refere şi la politică. Pe acest teren 
reprezentanţii erau mai numeroși. Aceasta, pentrucă la exercitarea ei nu 
Sau cerut însușiri speciale. Anumite legături familiare cu careva dintre 
corifei, şi o anumită avere, cam acestea formau singurul criteriu după 
care se cântăreau vechii noștri fruntași. Nici cunoaşterea istoriei na- 
ționale sau a limbei române în o măsură mai mare ca ceilalți muri- 
tori, nici un talent deosebit, nu se cereau. Nu e nici o mirare, 
deci, dacă fruntașii astfel recrutați au manifestat întotdeauna o aver- 
siune faţă de cuvântul scris. Suprema lor stforțare intelectuală se măr- 
ginea la un discurs-clișeu, pe care îl rosteau cu fiece ocazie. Adunați 
laolaltă, bunăoară, activitatea din ultimii. douăzeci de ani a fruntaşilor 
noştri, și suntem convinși că nu veţi găsi idei, gândiri, articole sau 
lucrări din domeniul politico-social nici pentru o sută de pagini. 
Fenomenul acesta este cât se poate de firesc, deoarece, producție inte- 
lectuală nu-ți pot da decât oamenii diferențiaţi şi selecționați culturali- 
ceşte, ceeace nu sar putea spune despre fruntașii noștri, Intrucât îi pri- 
veşte, talentul şi pregătirea lor au fost substituite de legăturile familiare | 
și de avere. Examinaţi pe fiecare fruntaş: mai de seamă în parte și 
veţi vedea, că, cu puţine excepţiuni, fiecare din ei a fost sau lati- 
tundiar agricol sau financiar. 

Scormonind această lature a trecutului vieţii publice din Transil- 
vania, nu suntem câtuș de puţin conduşi de ideia de a lua în apărare 
pe politicianii vechiului Regat față de aceia ai Ardealului, cu cari, 
aceştia din urmă zic că s'ar găsi într'o luptă crâncenă, pe viaţă şi pe 
moarte. Intențiunea noastră nu este decât să se lămurească o situație 
confuză. Apostolii regionalismului ardelean, cari tună și fulgeră împo- ` 

triva oricărei unificări, prin însăși proveniența lor nu pot avea autori— 
tatea morală de a preconiza renașterea întregului românism prin me- 
todele nu prea ideale cari i-au săltat pe ei. In definitiv, ei sunt uni- 
ficaţi din cel dintâi moment cu politicianismul zgomotos și hulit al 
vechiului Regat, şi cei ce se aseamănă ar trebui mai curând să se 
adune decât să se extirpeze. Unii sunt eşiți din diferențierile deşan- 
țatei politice de partid, iar ceialanți sunt produsul jocului orb al 
distribuţiei bunurilor și al legăturilor de familie. Alături. de această 
unificare prin naştere și proveniență, interesele țării reclamă alți apo-- 
stoli, şi deoparte şi de alta a Carpaţilor. Adevărata unificare a țării 
și regenerarea neamului trebuie să se facă pe cale normală şi de 
conducători selecționați normal. Viitorii fruntași ai nației trebuie să 
răsară nu din cei două sute de suprapuși, ci, din marea mulțime necu- 
noscută, prin talent şi pregătire, înfățișându-ne tipul omului politic: 
intelectual, unificat şi el prin naştere cu unitatea de gândire şi de: 
sentimente a acelora pe cari îi va reprezenta. 
P. NEMOIANU 

Cavalerul teuton 


In adâncul bordei de la Răzoare stăteam și cugetam la viforul 
care se abătuse pe-acolo în vara Mărăşeştilor... Bordeiul meu era o 
vizuină de urs, căptușită cu dulapi groși deasupra, având o sobă 
de pământ, care răsuila printr'un hogeac de tablă, la fața pământului. 
„Dacă închideai uşa şi stingeai faştila, puteai avea crezarea că eşti 
întrun mormânt, în care, la răstimpuri, șoarecii alergau peste tot.. 
Trebuia să apriuzi repede lumina, că ţi se înăbușa sufletul.. . Sgomote 
afunde se auzeau, îndepărtate: de sigur loviturile de la vreun bordei 
pământean, din apropiere... lar patul: o laviță, pe care un mindir de 
pae îşi ducea viața-i necunoscută... O patură și o pern:: sălașul ` 
simplu al trupului trudit.. 

Când treburile companiei — împrăştiată pe doi chilometri, între 
Mărășești şi Răzoare — mă lăsau, — mă închideam în bordei (era în 
Februarie) și încercam să încheg în minte, zilele de apărare din vara 
trecută ... Acolo, pe bucata aceea de pământ, fusese eroica apărare 
desperată din preajma „Schimbării la față“ din vara trecută... Acolo, 
la colţul pădurei Răzoarele, care azi, nu mai este, sbucniseră, în clipe 
de răstriște, batalioanele de români, care au împins pe nemți îndărăt, 
— prăbuşindu- le ofensiva... Ia visul meu de trezie, vedeam chipurile 
asudate și fioroase ale ostașilor și încordarea de fier a brațelor care 
încingeau lemnul armelor de apărarea pământului... lată lanţul de 
luptători, desgoliți de ranițe și de tunici, tălăzuindu- se ca o apă 
albă... Şi hăuind, tot ca o apă... Din faţa, împânzire de gloanţe, — 
de sus, “din coaste, împroşcări de obuze, — de dedesupt, pământ 
svârcolit de bombe 'năprazoice, — şi ei — lanţ alb, ca de horă — 
rostogolindu-se încăpățânat spre dușman... Așa, un ceas, două, — o 
amiază lungă de vară... Peste noapte, cămeșile albe săpară şanţ 
adânc, din care — de- atunci — nu ne-a mai scos nimeni... A doua 
zi, toată câmpia era muşuroae de leguri, peste care căldura soarelui 
şi apa ploilor abătându- -se, le fácură "cuiburi de viermi, care dădeau 
vântului spre a ne-o- aduce, chinuitoarea duhoare a fraţilor supţi de 
pământul din care purceseseră cândva... Noaptea, dealungul câmpii- 

lor, alergau duhuri fosforescente, ca arătări de vis... Sufletul morţilor, 
desprins din forfotul viermilor... Și câteodată, așa, fără pricină, se 
ridicau, în întunerecul placid al nopţei, vaere scurte, ca nişte che- 
mări sinistre... Pe urmă, mușuroaele s'au lăsat în jos, semn că hoi- 
turile fuseseră topite, — măcinate de moara vremii... 

Când gândul îmi ajungea aici, simțeam o nevoe mai tare ca 
mine să ies din mormântul prin crăpăturile căruia de sigur că se 
scurgeau picături de licoare din trupurile celor morţi, deasupra pă- 
mântului... Voiam să ies la lumina soarelui... Era luna lui Februarie, 
pe sfârşite... Se nimerise o vreme de primăvară... Aveam, deasupra, 
Ja gura bordeiului, o masă mică de brad şi o băncuță prietenoasă... 
Mă înfăşuram în dolmanul de care rar mam despărţit, și mă lăsam 
încet pe bancă... În zare, aproape de tot, se ridicau măgurile cele 
mai de jos ale Carpaţilor... Inainte, bănuiam pâlcul Focşanului, — 
acolo unde-mi aveam casa, nevasta, copiii și trecutul... Mă uitam de 
jur împrejur și căutam să prind, cât de cât, întruchiparea vedeniei 


năzărite în adâncul bordeiului... Colo, la colțul pădurei Răzoarele, 
părea că foșnesc luptătorii, — în spate părea că se aud glasuri, — 
urale afunde, dar mute, părea că plutesc în văzduh... Dar nu: 


măgura Odobeștilor stătea umilă, ca o imputare, adăpostind după 
spinarea ei:gigantică, soarele care cădea grabnic spre apus, prătuindu-şi 
Cărarea cu sgură roşie-cenușie... Toate fuseseră cândva, — acuma se 
aşezase liniştea peste tot... Şi gândul mă ducea în preajma alor mei, 
— atât de apropiaţi, dar atât de depărtaţi... 

Aşa stăteam într'o după amiază domoală de Februarie, când 
gândul îmi fu frânt de glasul omului de legătură... Tresării: 

— „Ce este?.,.,“ 

Soldatul, ducând mâna la cască, rosti simplu: 

— „Un ordin...“ şi-mi întinse plicul. 

Il desfăcui... După ce-l cetii, — fără se vreau zisei soptit: 

— „Da, — Sa sfârşit războiul...“ Fui cuprins de-un val cald 
și de-o simţire nelămurită. Ridicând ochii spre soldat, dădui din cap 
şi-l întrebai: 

— „Ştii tu ce scrie aici, băete ?!“ i 

“Soldatul zise: nu... Atunci, ca şi cum ar îi fost prea firesc, îi 
spusei: 

— „Sa isprăvit războiul, mă băete....“ şi nici acum nu-mi pot 
lămuri simţământul de usturătoare tristeţe de care fui cuprins atunci... 

Ordinul zicea: „veţi lua înţelegere cu posturile avansate ale 
inamicului pentru a îngropa osemintele camarazilor dintre rețele, — 
veți începe apoi a scoate rețelele dela apărările din spate, făcând 
suluri de sârmă şi depozite de pari...“ 

Noaptea, care, spre acel sfârşit Februarie întârzia să vie pe pă- 
mânt, mă Pui tot acolo, pe bancă, privind măgura Odobeştilor pe 
care o mai purtam doar în ochi, — ţinând în mână ordinul pri- 
Mit... Gândul: nicăiri... Se coborâse şi peste el noaptea simțurilor... 

A doua zi făcurăm semne de înțelegere nemților din față, care 
ne răspunseră la fel... Pătrunserăm apoi pe făşia de pământ dintre 


“u 

reţele, — pe câmpia osemintelor... Oseminte peste tot, — albe, risi- 
pite, despărțite de trunchiurile din care făcuseră parte... Nu-și poate 
nimeni închipui ce repede se mistue trupul omenesc la bătaia vântu- 
lui şi-a ploilor!.. Ca praful, ca nisipul... Și iată, văd şi acum câm- 
pul de la Răzoare... Țeste răzlețe, ciolane albe-cenuşii răvăşite, căști 
sparte, centuri putrezite, mușuroae de cartuşe și granate, tunici rupte, 
arme ruginite, baionete frânte, bocance scorojite, sârmă împrăștiată, 
gropi astupate cu bălării, — iar peste toate, tăcere şi uitare... Pri- 
vind acel câmp, avui crezarea că un duh nevăzut mă opreșten loc 
şi-un glas tainic îmi șoptește: „noi am fost...“ O tresărire, ca o 
sfredelire de” foc îmi cutremură ființa, — şi fără voia mea, acolo, în 
"faţa lor — a celor care fuseseră — mi-am descoperit capul și am în- 
genuchiat, şoptind oamenilor mei: 
— „In genunchi, — rugaţi-vă 1...“ 
Soldaţii căzură cu fruntea în pământ, iar eu îmi ascunsei fața 
în iarba uscată, sărutând pământul și dându-i sarea lacrimelor mele... 
Pe urmă, pornirăm să strângem osemintele şi să îngropăm pe 
cei nu îndeajuns de bine îngropaţi, — și dacă nu devenirâm veseli, 
dar nici tristeța nu ne mai ținu tovărăşie... Omul nostru își începu 
“rostul lui de glume și de luare da vale a însăși vieții acesteia... Aşa 
Pam cunoscut pe oşteanul nostru, toată vremea, Găsea vreun ciolan 
mai lung, — zicea: 
'— „Ăsta mă, e neamţ!..“ 
— „După ce-l cunoşti?,.“ 
— „După ce?!.. Samănă, bă, cu Franţ mecanicu, ăla lung, de 
la moara lui Pintilie, — când se ridica de jos, se lovea cu fruntea 
de toarta cerului... Lung, mă, şi deşirat..“ l l 
Sau găsea vreo ţeastă mică: 
— „Asta-i de “vânător, — cotigent mic...“ 
Alegea vreo mână lungă și înainte de a o arunca în groapa co- 
mună, rostea: i 
— „Mă, — ăsta ştiu ca fost... lung la mână...“ 
Şi-aşa trecea vremea: adunam oseminte și le sălășluiam în gropi, 
înfrăţindu-le pentru vecie în braţele pământului-păriate.., 
lată şi o zi de pe urmă... Ajunserăm. departe, spre colțul pă- 
durei Răzoarele. Un dâmbuşor de pământ: la un capăt o ţeastă care 
părea că iese întrebătoare din pământ, iar la capătul celălalt, două 
bocance mucegăite şi uscate, întoarse trudnic în sus... La mijloc, în- 
tre țeastă și bocance, dâmbuşorul de pământ... Se 'v=dea că-i un trup 
de oştean, îngropat pe grabă, într'o „mască individuală“. Moartea îl 
fulgerăse în însăşi groapa sâpată de el. Am început să-l desgropăm. 
-- Dăm deoparte țărna, — după puțină vreme, se ivi trupul mortului... 

' Tunica, mucegăită, dar păstrată aproape neatinsă, — pantalonii, tot 
așa... Pe umeri: epoleţi lați, pe care se vedeau limpede cifrele 223 
ale unui reg ment bavarez. Cum stătea, culcat cu fața spre cer, bava- 
rezul părea că ne sfidează. Din orbitele-i goale, părea că ţâşnesc.pri- ` 
viri crunte, iar tunica părea că se umilă de o respirare de indignare, 
că-l tulburăm în liniştea lui de veci. 

Moş lon Brânzei, un țăran bătrâion, mucalit și senin din par- 
tea Dorohoiului, înainte de a-l ridica de umeri, rosti foarte cuminte, 
ca și cum ar fi fost vorba de-o treabă cât se poate de la locul ei:. 

— „Dă, măi frate-meo, ce pot să-ţi fac?!... Pământ ai vrut, — 
iacă: pământ ai găsit“!... 

Dând din cap, puse mâna pe umerii tunicei, să ridice în sus. 
Atunci, ca într'o glumă macabră, văzurăm cum ţeasta bavarezului se 
desprinse de trup, rămânând jos, iar din tunica mucegăită, prin partea 
de jos şi pe mâneci, alunecară pe pământ ciolanele albe ale mortului, 
aşa că, moş Brânzei rămase în mâini numai cu tunica. 

— „Fereşte Doamne, de-așa drăcie“!.. zise moldovanul, privind 
spre cei din jur; iar când ridică și pantalonii, — ciolanele, tot aşa, 
parcă ar fi fost vrăjife : se furișară şi căzură unul peste altul pe pământ... 

Uitându-se la mine, moș Brânzei îmi vorbi cu privirea işugubeață,. 
de parcă ar fi spus: 

— „lacă: asta n'am mai văzut de când sunt“!.. 

Luai tunica și desfăcându-i nasturii de alamă, căutai în buzu- 
narul dela piept: era un carnet de însemnări și două fotografii — 
toate mucegăite... Le-am luat cu mine... şi noaptea, — coborând din 
nou în mormântul meu, în care foşneau şoarecii, privii fotografiile 
și cetii — cu greutate — însemnările din carnet. Una din fotografii, 
înfățișa un grup de zece tineri militari — iuncări, de sigur — ţinând 
în mâini halbe de bere și cântând cu fețe joviale... 

„Deutchland, — Deutchland über alles“... 

Cealaltă fotografie: o tânără, în costum de carnaval, cu rochie 
scurtă, cu. privirea îmbietoare şi cu trupul strâns în corset.. De sigur: 
drăguţa iuncărului... 

Privindu-le, aveam în întunerecul bordeiului viziunea celor trecute:: 
„vijelia entusiasmului nemţesc, pornirea spre cucerirea lumei, visul 
suprem... Cavalerul teuton stăpânind pământul... și iată-l pe cavaler 
năruit sub fulgerarea încruntată și tristă a necăjitului străjer dela Răzoare... 

In carnetul bavarezului, pe cea de pe urmă filă — fila de pe 
urmă a vieţii lui —- am putut descifra rândurile pe care el le scria,. 
sub formă de destăinuiri iubitei (fetiţa în costum de carnaval), de 
sigur sub focul canonadelor: 

„+++. mâine vom fi stăpâni şi pe ce-a mai rămas din țara duș- 
manului nostru... Moldava, şi atunci, liebe Grătchen, răsboiul se va 
termina... Ne vom revedea în căminul nostru și ne vom iubi până 
la moarte“... 

Şi nu ştiu de ce, pe când ceteam aceste rânduri, auzeam acolo, 
în adâncul bordeiului meu, sub pământ şi pe lături, o bătaie domoală 
dar încăpăţinată, ca de sobol care sapă... 

Părea că sufletele celor morți ai noștri întru străjuirea ţării,. 
clădesc, ca din ele înşile, temelia cea de-apururi a pământului pe 
care aveau să-şi ducă viaţa rândurile de noroade ale neamului 


nostru în viitor, : > 
AL. LASCAROV. MOLDOVANU 

GAZETA RIMATĂ 


hips la apel! 


In 1919, dl Iuliu Mahiu ar fi putut 
să ajungă preşedinte al Consiliului 


In largul lumii călător, 
Norocul, june schimbător, 
Trecând prin România mare 
Acum vreo șase ani, îmi pare, 
Glumind așa, băiat sglobiu, 
Bătù la casa lui Maniu. 


(Capricios şi nărăvaş, 

Ades, Norocul e poznaş, 

Cu-atât mai mult, cu cât, ştiu bine, 
-= Demulteori nu vede bine...) 


Avea atunci copilul chef, 

Să-i joace firavului şef 

Un renghi cu rezultat sinistru : 
Voiă să-l facă prim-ministru !. . 
Pe drumul plin de mărăcini 
Plecase, deci, spre Bâdăcini, 

La veneratul prezident... 


Dar, vai! Maniu era absent... 
Sin prag o voce spuse tare 

(Can Mama lui Ștefan cel Mare): 
— „Străine, nu știu cine ești, 
Ghiulucă-i dus la Bucureşti !* 

Norocul, fire de Păcală, 
*-Porni atunci spre Capitală, 
Și șugubățul prichindei, 

La „Athénée Palace Hotel“, 
Se 'nfățişă, cu insistență, 
La viitoarea Excelenţă. 


Ei bine, nici în acest loc 


Norocul, — nu avù noroc. 
Căci popa Man ieși 'nainte 
Și-i spuse: — „Dragă, fii cuminte, 


„Și nu mai jace-atât tapaj, 
„Că şeful a plecat la Blaj“... 


Şi ce să mai lungesc povestea ? 
Astfel se petrecur'acestea : 

Plecă Norocul; dar Maniu 

Era acuma la Sibiu ! 

Și uite-aşa fugi Norocul, 

Să-i prindă urma, în tot locul, — 
Din Veza pânăn Hususău, 

Și dela Cluj pân la Șimidu... 


In fine, rupt de oboseală, 

ţi zise "'ncet cu bânuială : 

— „Zadarnic umblu după el, 
„Mereu e lipsă la apel... 

„Aici e un mister, se vede, 

„Și mie parcă-mi vine-a crede, 
„Că omul ăsta, abstinent, 

„Când sa născut, a fost absent“! 


Astfel, Norocul, plictisit, 
De-atuncea, n'a mai revenit... 


KYRU-FAKYRU  _. 
membru disciplinat al partidului 

INSEMNĂRI 
| 


“Conferința politică din Ciuj. — 
“Pornind dela constatarea, unanim re- 
cunoscută, că Ardeala! se poate socoti 
astăzi orfan politiceşte, un număr de 
-optzeci de reprezentanți mai de seamă 
ai vieței intelectuale din Cluj, răspun- 
-zând unei invitări lansate de comitetul 
revistei Societatea de Mâine s'au in- 
trunit în zilele de 3, 4 şi 5 lanuae, 
întro sală a restaurantului „New-York“, 
pentru a se sfătui asupra situaţiei. Ini- 
țiatorii acestor reuniuni amicale în ju- 
rul mesei albe, intenționând să dea 
proectului lor toată seriozitatea poli- 
tică necesară, şi năzuind tealmente spre 


o soluţie posibilă, au făcut ape! la 


cinci personalităţi importante ale vieţei 
noastre publice, din partide diferite, ru- 
găndu-le să vină şi să-și expună punc- 
-tul lor de vedere. Dintre acești cinci, 
wau acceptat invitația dnii Iuliu Maniu 
şi Valeriu Branisce; iar daii Vasile Gol- 
diş, G. Bogdan-Duică şi Octavian Goga 
au răspuns la chemarea ce li s'au fă- 
„cut şi s'au declarat gata să dea orice 

lămuriri ce li s'ar cere. In serile de 3, 
4 Ianuarie au vorbit dnii Octavian Goga 
şi G. Bogdan-Duică. La 12 lanuarie 
va fi rândul dlui Vasile Goldiș. 

Nu vom stărui aci asupra diferitelor 
incidente, foarte caracteristice dealttel, 
şi unele dintre ele chiar senzaţionale, 
cari s'au petrecut în cursul celor trei 
seri de discuţiuni prietenești. Cetitorii 
Țării Noastre vor găsi în ait loc re- 
latarea câtorva momente mai. impor- 
tante. Ceeace s'a putut constata însă 
din intreaga atmosferă a conterinţelor,-- 
dela cari, cu tot cuvântul de ordine dat, 
mulţi membri de frunte ai partidului 
național wau lipsit, — și ceeace am dori 
să înregistrăm în acest loc, este o vie 
dorinţă de a se scutura din marasmu! 
de până acum, examinând lucrurile 
prin prizma judecății libere de orice idee 
preconcepută. Trei seri de-arândul, — 
s'a argumentat. Din schimbul acesta 
de .opinii şi de constatări asupra unui 
rău politic indiscutabil, am simțit 
înfiripându-se pentru întâia oară ua 

- început de opinie publică în :Ardeal, 
am văzut cum idolii făgăduielilor mute 
sau rostogolit de pe îngustele lor 
piedestaluri, și am fost martori la ten- 
dinţa tot mai vădită a intelectualităţii 
ardelenești de a se liberă de subt 
stăpânirea legendelor sterile. In chip 
fatal, toată această emancipare de subt 
tutela prejudecăţilor a mers pe soco- 
teala partidului național. Lumea vrea 
să cântărească realitățile cu balanţa 
ei proprie, şi a ajuns la constatarea, 
că subt conducerea de care se bucură 
astăzi, întrebuințând metodele pe 
cari nu se hotăreşte să le schimbe, 
partidul naţional nu poate face faţă 
necesităților de viață ale Ardealului. 
“Oarba disciplină, mereu încrezătoare 
în simțul de orientare al unor șefi în 
„permanenţă rău inspirați, nu constituie 
un leac pentru frământarea care loveşte 
tot mai 
dela noi. E nevoie de altceva. 

Acest „altceva“, revista Societatea 
de Mâine, dimpreună cu aceia cari o 
conduc, în majoritatea lor soldaţi până 
acum devotați ai partidului naţional, 
crede că poate să fie: frontul unic 
ardelenesc, în rândurile căruia sar 
strânge toți oamenii cum-se cade din 
acest colț de ţară. Nu ştim, întrucât 
acest deziderat se va putea înfăptui, 
respectându-se, se înțelege, marele 
principiu al unităţii naţionale. In- cee- 
ace ne priveşte, punctul nostru de 
vedere e cunoscut, întrucât noi nu 
vedem foloasele uriei asemenea çon- 
centrări de energie decât în cadrele 
unui partid unitar. 

Oricum, salutăm cu simpatie înce- 
putul, și ne declarăm mulţumiţi, chiar 
dacă din aceste conferinţe politice nu 
va rodi mai mult decât încă såm- 
bure de lumină in conştiinţa publi- 
cului românesc” din Ardeal. 

— Pentru. lămurirea complectă a 
cetitorilor, dăm mai jos, pe cât ne 
este cu putinţă, numele unora din 


adânc in cugetul mulțimei ` 

aceia cari au asistat la. aceste. con- 
ferințe: P. S. Episcopul Nicolaie Ivan, 
Octavian Goga, fost ministru, G. Bog- 
dan-Duică, profesor universitar, I. Lupaş, 
profesor universitar, deputat, Elie Dă- 
ianu, protopopul Ciujului, senator, P. 
Groza, fost ministru, deputat, dr. O. 
Prie, fost secretar general și deputat, 
I. Lepădatu, deputat, Teodor Mihali, se- 
tor, Sextil Pușcariu, V, Onigor, Iuliu Ha- 
țiegan, Petru Poruţiu, Cassiu Maniu, 
Traian Pop, Nicolae Borza, Augustin | 
Maior, Onisifor Ghibu, profesori uni- 
versitari, Nicolae Bogdan, director de 
liceu, Aurei Esca, director de bancă, 
Victor Stanciu, profesor universitar, 
Şt. Ciobanu, profesor, Valer Pop, avo- 
cat, Seb. Stanca, asesor consistorial, 
dr. Victor Stănilă, dr. Sabin Manuilă, 
dr. losif Pușcariu, Aurel Voina, dr. 
Martinovici, profesor la Academia co- 
mercială, P. llcuș, profesor, Zaharia 
Bârsan, directorul Tentrului Naţional, 
inginer Bohăţel, inginer Șuluţiu, inginer 


Corfaru, lon Albon, dr. Sglimbea, 
d rectori de bancă, Șt. Meteș, fost 
deputat, dr. Sava, profesor, Lau- 


rean Gabor, avocat, P. Nemoianu, fost 
prefect, Sebastian Bornemisa, direc- 
torul foii „Lumea şi Ţara“, lon Clo- 
poțel, Radu Dragnea, Alexandru Hodoș, 
publicişti, etc. etc. ` 


Suspendarea „Acţiunei Româneşti“. 
Din ordinul guvernului, luându-se drept 
pretext păzirea ordinei publice, a fost 
suspendată tocmai în ajunul Crăciu- 
nului revista Acfiunea Românească din 
Cluj. Prin suprimarea: acesiei publi- - 
cații cu caracter pur naţional, din ale 
cărei pagini nu s'a desprins nici când 
un îndemn la violenţă, se face încă o 
spărtură în șirul tipăriturilor româneşti 
din Ardeal. | 

Mai este de reţinut, faptul că sus- 
pendarea numitei reviste s'a. făcut ne- 
respectându-se dispoziţiile referitoare 

fa libertatea presei, prevăzută în Con- 
stituție şi în legea presei în vigoare. 
Un ofițer dela Consiliul de război al 
Corpului VI armată a descins la tipo- 
grafia unde apărea Acțiunea Româ- 
nească, şi, 
„Scris tipografia, a procedat la confis- 
carea materialului revistei și a oprit 
tipărirea ei. Impotriva acestui inutil 
atentat la libertatea scrisului onest, 
săvârşit fără arătarea vreunui motiv 
legal, față de o revistă scrisă de 
profesori universitari și intelectuali cu 
răspundere, comitetul! de conducere al 
Aețiunei Româneşti, prin dnii |. C. 
Cătuneanu, Valeriu Pop şi dr. luliu 
Haţieganu a protestat la di preşedinte 
al Consiiiului, denunțând totdeodată 
cazul opiniei publice, care, fără in- 
doială va şti să judece cu adevărata 
măsură un asemenea abuz. E 
Nu trebuie să mai adăugăm, că așa 
zisa presă democrată dela Bucureşti, 
care se bate cu pumnii în piept şi 
„protestează ori decâteori o f.țuică bol- 
şevică incendiară e confiscată, ma 
suflat nici un cuvânt despre suprima- 
rea Acfiunei Românești, abia stăpânin- 
„ du- şi bucuria în fața acestei nedrep- 
tăți, care lovește intro publicaţie 


fără a anunţa măcar în ` 


‘dela Cluj, inițiată de revista Societatea - 


de Mâine. DI uliu Maniu şi-a exprimat 
regretele sale telegrafice, — preşedin- 
tele partidului naţional. e totdeauna 
grăbit când regretă, — şi a refuzat să 
vie în mijlocul intelectualilor clujeni, 
Dumnealui a rămas să. discute trebile 
publice exclusiv cu popa Man dela 
Gherla. D. Valeriu Branisce, al doilea 
invitat din tabăra fostului preşedinte- 
al Consiliului dirigent, a fost mai sin- 
cer. Ba și-a permis, dela înălţimea 
celuilalt consiliu, al „Reșiţei“, să fie 


= chiar ironic. În scrisoarea sa, pe care 


adversă. Ne aducem aminte, acum câ- . 


teva zile, pe câte coloane nesiârşite 
şi cu ce literă bătătoare la ochi țipa 
Adevărul diui Brauer-Graur, că. un 
procuror a indrăsnit să caute, indiscret, 
nu ştim ce manuscris, în sertarele con- 
fratelui Blumenfeld. Atunci, fireşte, 
era vorba de libertatea scrisului 
şi de drepturile omului. Era în joc 
secretul profesional ai șloimzonilor cu 


rotativă. De data aceasta, lovitura o . 


suportă câțiva... huligani. Să se'nveţe 
` minte profesorii universitari dela Cluj, 
— tiparul nu e de nasul ior !... 


Cei cari mau venit. — Conduce- 
. fea supremă a partidului naţional a 
anatemizat formal conferinţa politică 

d. Onisifor Ghibu a cetit-o aproape: 
în întregime, şi-a arătat oroarea 
pentru asemenea „picanterii“, decla- 
rând că dincolo de disciplina parti- 
dului național nu vede necesitatea nici 
unei alte manifestări de gândire. 

Nici telegrama dlui Iuliu Maniu, nici 
scrisoarea dlui Valeriu Branisce r'au; 
avut, desigur, o inspirație prea fericită. 
Amândouă au provocat o. ieşire su- 
prinzător de aspră a dlui lon Lupaș, 
care nu s'a sfiit să protesteze impo- 
triva „egoismului strâmt“ și a „incon- 


“ştienței“ acelora cari pun mai presus. 
Ș 


de nevoile mari ale ţării, ambițiile lor 
personale şi interesele de partid. Şi,. 
pentru a nu lăsa nicio confuzie asupra 
direcţiei spre care se indreptqu cuvin- 
tele sale, d. lon Lupaș a accentuat, că 


-ele se referă la toţi cei cari procedează: 


astfel, oricum. sar chema aceștia. Depu- 


 tatul Săliştei a criticat fără rezerv: gestul 


dlor Maniu şi Branisce, socotindu-l 
antidemocratic, a vorbit de platoşa 
trufiei în care s'au refugiat conducătorii 
partidului național, i-a acuzat că sunt 
vinovaţi de ruperea tratativelor de fu- 
ziune cu partidul țărănesc, şi a sfârşit 
prin a face un adevărat rechizitoriu, . 
stăruind asupra tuturor greșelilor să- 
vârșite de partidul naţional, începând 
cu refuzul de a participa la Incoronare 
şi sfârșind cu spiritul de negaţiune pe 
care-l reprezintă în momentul de față.. 

— „Este în această concepţie, a pre- 
cizat d. Lupaș, o mentalitate străină ; 
mentalitatea acelor fanatici propagan- 
dişti religioşi, cari cred că numai după 
rețeta lor se poate ajunge la mântuirea 


sufletului“. | 
Aceste juste observații, rostite de 


unul dintre fruntașii partidului naţional, 
au făcut, se înţelege, o profundă im- 
presie asupra asistenţei. Şi, cu toate 
că erau de față șicâţiva aderenţi per- 
sonali ai dlui Iuliu Maniu, nimeni n'a 
rostit vreun cuvânt de apărare în fa- 
voarea acestuia. Ceeace a confirmat 
încă odată zicătoarea” franțuzească 
despre cei cari nu sunt de faţă... 


O destăinuire. — Din multe puncte 
de vedere au fost interesante recen- 
tele „convenirii politice“ din Cluj. 
.S'au limpezit câteva capitole obscure 
din istoria politică mai nouă a Ardea- 
lului, au apărut în adevărata lor lu- 
mină raporturile dintre unii funtași ai 
partidului naţional, şi s'au făcut câteva 
grave  destăinuiri asupra trecutului. 
Printre acestea din urmă, o declaraţie 
a dlui G. Bogdan-Duică, privitoare la 
activitatea naţională a dlui Alexandru 
Vaida, a lăsat o vie impresie printre 
cei de faţă. In convinsa sa cuvântare 
doctrinară, simțind nevoia să precizeze 
‘şi unele atitudini de politică militantă. 
fruntașul țărănist a revenit cu amă- 
nunte noui asupra unui subiect ce 
părea definitiv epuizat. Era vorba de 
nereușita fuziune  naţional-țărănistă. 
Di G. Bogdan-Duică s'a însărcinat să 
arate, în câteva cuvinte, pentruce dl 
Stere nu putea să fie, cum s'a pretins, 
o piedecă în.calea contopirei proiec- 
tate. In orice caz, nu dl Alexandru 
Vaida era cel mai indicat să ridice 
obiecț uni. împoţriva fostului director 
al ziarului Lumina. Intvadevăr, ce vină 
i se impută dlui Stere? Aceea de a 
“fi răspândit, în ajunul păcii dela Bu- 
cureşti, după trecătoarea înfrângere a 
României, un memoriu prin care se 


$ 


cerea detronarea regelui Ferdinand gi 


înlăturarea Dinastiei actuale. 
— „Ei bine, a declarat foarte apăsat 


dl Bogdan-Duică, ' trebuie să se ştie: 
dl Alexandru Vaida, nu numai că a 
avut cunoștiință de acest document 
politic, dar memoriul prin care se 
cerea detronarea regelui Ferdinand, 


“urmând să fie trimis mai multor oa- 


meni politici germani, tocmai di Alexan- 
dru Vaida a fost acela care a alcătuit 
cu mâna sa lista persoanelor destinate 
să primească memoriul. Lista aceasta a 
fost regăsită, nu de mult, în arhiva mi- 
nisterului de externe din Viena, a fost 
trimisă la - Bucureşti, unde scrisul fos- 
tului medic din Karsbad s'a identificat 
fără nici-o urmă de îndoială“. 
Acuzaţia, după cum se vede, e pre- 
cisă. Va avea di Alexandru Vaida 
reaua inspirație de a da o desminţire? 
In orice caz, e dator cu cel puţin o 
explicație, pentru a nu ne arăta încă 
odată, că fățărnicia este cea mai de 
seamă dintre calitățile sale personale, 


Sarmală în ungurește — D. N. 
Iorga, căruia, după cum se știe, nu-i 
mai plac şezătorile literare unde nu ' 
e poftit, sa deranjat deunăzi până 
la Ciuj, ca să asiste la reprezenta- 
rea uneia din numeroasele sale drame 
pe scena Teatrului maghiar. A lău- 
dat pe artiștii unguri, asigurându-i că 
piesele sale mau succes la Bucureşti ` 
din pricina actorilor, cari, acolo, sunt 
mediocri ; a mulțumit cu căldură di- 
rectorului, şiretului d, loanovics, fără 
să bage de seamă cum acesta zâm- 
bea cu înțeles, ca un bun cunos= 
cător al vanităţii omeneşti ; şi s'a tn- 
tors acasă încântat, după ce a lăsat 
fericiţilor interpreţi o invitaţie pentru 
la vară, la Vâleni... Bineînțeles, nimeni 
ma fost ridicol aci: nici fecundul au- 
tor dramatic, care nu înțelegea nicio 
iotă din ceeace se vorbea pe scenă, şi 
nici publicul, cam puţiatel, strâns cu 
arcanul printre minoritarii cu interese 

pine determinate. Plăcerea artistică a 
fost deplină de ambele părți. Trăiască 
apostolia ! Sau, cum ar zice d. loano- 
vics: „Éljen!“ 

Drama cu pricina se chiamă, dacă 
au ne înşelăm, „Fatalitatea invinsă“! 
Aşteptăm şi o comedie. De pildă, „Sar- 
mală“, o altă operă în trei sau patru 
acte a dlui N. lorga. „Sarmală“, adică 
pe ungureşte: „Kolozsvári káposzta“. 

„Aşteptăm... 


Eclipsa dela „Viitorul“, Oficiosul 
partidului liberal, comentând într'o 
notiță consfătuirile convocate de re- 
vista Societatea de Mâine, — sau So- 
cietatea viitoare, cum o botează Vii- 
torul, — e de părere, că totul se 
reduce la o manevră politică, pusă 
la cale pentru a lovi în partidul na- 
ţional, şi face ciudate imputări d-lui 
Octavian Goga, învinuindu-l că s'ar 
ocupa prea mult de nevoile Ardealului. 

Pe noi ne miră foarte mult această 
tălmăcire alăturea cu drumul a gazetei 
guvernamentale. Adică, d. Vintilă Bră- 
tianu, dacă ar îi chemat de o-sută de 
intelectuali (noi nu întrebuințăm acest 
termen în ironie, ca d. Al. Mavrodi) ca 
să binevoiască a da câteva indicaţii 
asupra bugetului dumisale să zicem, 
ar fi refuzat? Și, acceptând invitaţia, 
i-ar fi putut cere cineva, să laude pe 
d. Virgil Madgearu? De sigur că nu. 
In redacţia Viiforului a avut loc, prin 
urmare, o regretabilă eclipsă de inteli- 
genţă, pe care, să fim iertați pentru 
aceasta, n'avem- vreme să ne-o explicăm, 

Cat privește acuzaţiile de regio- 
nalism îndreptate împotriva noastră, 
severii censori n'au decât să cetească 
conferința d-lui Octavian Goga şi se 
vor dumiri.: Ni se pare ridicol însă, 
că aceşti delicaţi confraţi, cari trăiesc 
de trei ani încoace din fărămiturile 
muncei noastre spirituale în materie 
de unitate națională şi de unificare 

politică, s'au pomenit acum dăscă- 
lindu-ne din bun senin. Regionalismul, 
noi l-am combătut; partidul liberal, 
l-a provocat. E o deosebire care tre- 
buie definitiv fixată. 


Intrigă și conferință. — Ziarele 
partiduiui naţional s'au deprins demult 
să arunce în sarcina dlui Octavian 
Goga toate neplăcerile cari “au abătut, 
se abat şi se vor mai abate, asupra 
țării în general și asupra dlui luliu 
Maniu în special. Așa, ar cădea în 
sarcina directorului Țării Noastre ur- 
mătoarele: focul dela Pirotehnie, re- 
coita slabă a grâului, deprecierea va- 
lutei, memoriul d-lui Vasile Goldiș 
şi aşa mai departe. Nu se putea, 
deci, ca. România să nu prezinte şi 
conferințele politice din Cluj ca o... 
intrigă a dlui Octavian Goga, care, 
adică, le-ar fi pus la cale pentru a 
ataca incă odată partidul național. 
Cazul ia, după cum se vede, proporţii 
patologice ingrijitoare; diagnosticul 
se poate pune, totuş, cu destulă. uşu- 
rință. Specialiştii numesc această reg- 
retabilă suferinţă, — mania persecuției. 

Pentru a nu: mai rămânea nicio: 
indoială asupra acestui lucru, inșişi 
organizatorii conferinţelor dela Cluj, 
prin glasul dlui Onisifor Ghibu, s'au 
simţit datori să pună lucrurile la punct, 
declarând în public, cu o desăvârşită 
loialitate, că d. Octavian Goga ma 
avut nici un amestec în această 
inițiativă, despre care n’a luat cunoş- 
tiință decât în momentul când a fost 
invitat. Lumea a fost astfel perfect 
lămurită, Pacientul însă, biata Româ- 
nie a dlui Iuliu Maniu, nu se va lăsa 
bătut, şi va continua să se plângă 
împotriva „intrigilor“ dlui Octavian 
Goga, oridecâteori i se va întâmpla 
ceva neplăcut pe lumea asta. Fiecare 
cu meteahna lui, nu-i aşa? | 


ALEXANDRU HODOŞ 

